**Ֆելիպե Բալոյ** (իսպ.՝ Felipe Abdiel Baloy Ramírez, փետրվարի 24, 1981(1981-02-24), Պանամա, Պանամա),պանամացի ֆուտբոլիստ, «Մունիսիպալ» ակումբի և Պանամայի հավաքականի պաշտպան։ Աշխարհի առաջնություններում Պանամայի հավաքականի առաջին գոլի հեղինակը։

Վաղ կյանք
---------

Ֆելիպե Բալոյը մեծացել է բազմազավակ ընտանիքում. նա ունի յոթ եղբայր։ Նրա մանկությունն անցել է Սան Միգելիտո շրջանի Սերո Բատեա թաղամասում, որ տեղակայված է երկրի մայրաքաղաքից հյուսիս-արևելք։ Բալոյը շատ ժամանակ է անցկացրել ընկերների հետ ֆուտբոլ խաղալով։ Նա ավարտել է միջնակարգ դպրոցը, սակայն չի սովորել ինստիտուտում՝ նախընտրելով կենտրոնանալ ֆուտբոլիստի իր կարիերայի վրա։

Ակումբային կարիերա
------------------

Ֆելիպե Բալոյը «Մոնտերեյ» ակումբի կազմում
Տասնութ տարեկան հասակում Ֆելիպե Բալոյն սկսել է իր կարիերան «Եվրոկիկերս» ակումբում, սակայն մրցաշրջանի ավարտին թիմն անցել է ավեի ցածր դիվիզոն, և Բլոյը պայմանագիր է կնքել իր հայրենի քաղաքի «Սպորտինգ 80» ակումբի հետ։ Խաղալով նոր թիմում՝ նա արժանացել է երիտասարդական հավաքականի մարզիչների ուշադրությանը, որոնց շնորհիվ նա սկսել է հանդես գալ հավաքականում։ Երիտասարդական հավաքականի կազմում խաղալու ժամանակ նա գրավել է կոլումբիացի սկաուտների ուշադրությանը և շուտով պայմանագիր է կնքել «Էնվիգադո» ակումբի հետ։ Չնայած իր երիտասարդ տարիքին՝ տասնիննամյա Ֆելիպեն միանգամից դարձել է թիմի հիմնական կազմի խաղացող։ Նրա հաջողություններն աննկատ չեն մնում, և 2000/01 մրցաշրջանի ավարտից հետո նա տեղափոխվում է «Ինդեպենդենտե Մեդելին»։ Նոր թիմում Բալոյն անցկացրել է ողջ մրցաշրջանը գրեթե առանց փոխարինման՝ մասնակցելով 38 խաղի և խփելով 12 գոլ, ինչպես նաև կատարել է իր նորամուտը Լիպերտադորեսի գավաթում, որտեղ թիմի հետ միասին հասել է մինչև կիսաեզրափակիչ։ Քառորդ եզրափակչում «Ինդեպենդենտեն» հաղթել է բրազիլական «Գրեմիոյին»։ «Անմահների» մարզիչը, տպավորված պանամացի պաշտպանի խաղով, մրցաշրջանի ավարտին նրան հրավիրել է իր թիմ։

Նոր ակումբի կազմում Բալոյն իր ելույթներն սկսել է բավական հաջող և շուտով, չնայած իր երիտասարդ տարիքին, դարձել է թիմի ավագ։ 2004 թվականին «Գրեմիոն» դուրս է մնացել բրազիլական առաջնության Սերիա Բ-ից, և Ֆելիպեն ստիպված է եղել հեռանալ թիմից։

Բալոյը պայմանագիր է կնքել «Ատլետիկո Պարանաենսե» ակումբի հետ։ Նոր թիմում Ֆելիպեն անցկացրել է ընդամենը 5 խաղ, բայց, չնայած դրան, նվաճել է ոսկե մեդալ Պարանաենսե լիգայում։ Խաղային պրակտիկայի բացակայության պատճառով Բալոյն ստիպված է եղել հեռանալ ակումբից։ Նա համալրել է մեքսիկական «Մոնտերեյի» կազմը։

2005 թվականի հուլիսի 30-ին Բալոյը կատարել է իր նորամուտը «Մոնտերեյի» կազմում՝ մասնակցելով «Պաչուկա» ակումբի դեմ խաղին։ «Մոնտերեյի» երկրպագուները սկզբում չէին ընդունում պանամացի պաշտպանին և մի քանի անգամ կազմակերպել են օբստրուկցիա այն պատճառով, որ նա զբաղեցրել էր երկրպագուների սիրելիի՝ Պաբլո Ռոտչինակյի տեղը։ Սակայն մի քանի հանդիպումներից հետո Ֆելիպեն երկրպագուներին ստիպել է փոխել իրենց վերաբերմունքը։ «Մոնտերեյում» մրցակցությունը եղել է ավելի բարձր, քան Բալոյի նախորդ ակումբներում, սակայն չնայած դրան՝ նա կարողացել է հարմարվել թիմում, մի քանի անգամ ճանաչվել է լավագույն պաշտպան, իսկ Ապերտուրա-2005-ի արդյունքներով նրա թիմը դարձել է արծաթե մրցանակակիր։ 2007 թվականին Ֆելիպե Բալոյը վարձավճարային հիմունքներով հանդես է եկել «Ամրիկայում» և մասնակցել Լիբերտադորեսի գավաթի խաղարկությունում։ Ակումբի և հավաքականի կազմում ունեցած հաջող ելույթներից յետո Բալոյն արժանացել է եվրոպական ակումբների ուշադրությանը։ 2007 թվականի հունվարին նա կարող էր տեղափոխվել «Դերբի Կաունտի», իսկ 2008 թվականին նրանով ակտիվորեն հետաքրքրվել է Լոնդոնի «Արսենալը»»։

2009 թվականին Ֆելիպեն «Մոնտերեյի» կազմում դարձել է Ապերտուրայի առաջնության չեմպիոն՝ երկու հանդիպումների հաշվավ հաղթելով «Կրուս Ասիլին»։ Բալոյն առաջադրվել է տարվա լավագույն պաշտպանի կոչման, սակայն զբաղեցրել է երկրորդ տեղը՝ զիջելով իր ակումբակից Դուլիո Դավինոյն։ Ֆելիպեն պանամացի առաջին ֆուտբոլիստն է, որ հաղթել է Մեքսիկայի առաջնությունում։ Առաջնության ավարտից հետո Բալոյն անսպասելիորեն ընդունել է «Սանտոս Լագունայի» հրավերը։ «Մոնտերեյի» կազմում պանամացին անցկացրել է 145 խաղ և խփել 10 գոլ։ 2010 թվականի հունվարի 17-ին «Մոնարկաս Մորելիա» ակումբի դեմ խաղում Ֆելիպեն կատարել է իր նորամուտը նոր ակումբի կազմում։ Չնայած նրան, որ առաջին մրցաշրջանն անցել է հարմարման վրա, Բալոյը նոր ակումբի կազմում դարձել է Ապերտուրա-2010-ի արծաթե մեդալակիր։ Սեպտեմբերի 19-ին «Նեկակսա» ակումբի դեմ խաղում նա խփել է իր առաջին գոլը «Լագունայյի» կազմում։ 2012 թվականին Ֆելիպեն երկրորդ անգամ հաղթել է Մեքսիկայի առաջնությունում, սակայն այս անգամ «Սանտոս Լագունայի» կազմում։

2014 թվականի ձմռանը Բալոյը տեղափոխվել է «Մոնարկաս Մորելիա»։ Հունվարի 4-ին «Կարետարոյի» դեմ խաղում նա կատարել է իր նորամուտը նոր թիմի կազմում։ 2015 թվականի ամռանը Ֆելիպեն վարձավճարային հիմունքներով տեղափոխվել է «Ատլաս»։ Օգոստոսի 16-ին «Պուեբլայի» դեմ խաղում նա կատարել է իր նորամուտը նոր ակումբի կազմում։ Օգոստոսի 30-ին «Պաչուկայի» դեմ խաղում Բալոյը խփել է իր առաջին գոլը «Ատլասի» կազմում։

2016 թվականի ամռանը Ֆելիպեն հեռացել է Մեքսիկայից և պայմանագիր կքնել կոլումբիական «Ռիոնեգրո Ագիլաս» ակումբի հետ։ Հուլիսի 16-ին «Օնսե Կալդաս» ակումբի դեմ խաղում նա կատարել է իր նորամուտը նոր թիմի կազմում։ Կոլումբիայում կես տարի անցկացնելուց հետո Բալոյը վերադարձել է հայրենիք՝ միանալով «Տաուրո» ակումբին, որի կազմում իր նորամուտը կատարել է փետրվարի 5-ին «Չորիլո» ակումբի դեմ խաղում։ Նույն հանդիպման ընթացքում նա խփել է իր առաջին գոլը հօգուտ «Տաուրոյի»։

2017 թվականի ամռանը Ֆելիպեն միացել է Գվատեմալայի «Մունիսպալ» ակումբին։ Օգոստոսի 6-ին «Դեպորտիվո Սանարատե» ակումբի դեմ խաղում նա կատարել է իր նորամուտը Գվատեմալայի առաջնությունում։ Դեկտեմբերի 15-ին «Անտիգուայի» դեմ խաղում նա խփել է իր առաջին գոլը հօգուտ «Մունիսիպալի»։

Միջազգային կարիերա
------------------

Ֆիլիպեն Պանամայի երիտասարդական հավաքականի կազմում մասնակցել է Արգենտինայում կայացած 2001 թվականի աշխարհի երիտասարդական առաջնության որակավորման փուլին։ Հավաքականը հաջորդ փուլ չի անցել, չնայած նրա կազմում ընդգրկված էին բազմաթիվ տաղանդավոր ֆուտբոլիստներ։

Բալոյն ազգային հավաքականի կազմում իր նորամուտը նշել է 2001 թվականի փետրվարի 21-ին Գվատեմալայի հավաքականի դեմ խաղում։ Ֆելիպեն հավաքականի կազմում մասնակցել է նաև 2006 թվականի աշխարհի առաջնության որակավորման փուլին, որտեղ 2004 թվականի նոյեմբերի 18-ին խփել է իր առաջին գոլը հավաքականի կազմում՝ գրավելով Սալվադորի հավաքականի դարպասը։

2005 թվականին Ֆելիպեն մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա խաղացել է ԱՄՆ-ի, Տրինիդադ և Տոբագոյի, ՀԱՀ-ի և երկու անգամ էլ Կոլումբիայի հավաքականների դեմ։ 2007 թվականին Ֆելիպեն երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա այս անգամ խաղացել է Հոնդուրասի, Կուբայի, Մեքսիկայի և ԱՄՆ-ի հավաքականների դեմ։

2009 թվականին Ֆելիպեն երրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա խաղացել է Գվադելուպայի, Մեքսիկայի և ԱՄՆ-ի հավաքականների դեմ։ 2011 թվականին նա չորրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա մասնակցել է Գվադելուպայի, Կանադայի, Սալվադորի և երկու անգամ էլ ԱՄՆ-ի հավաքականների դեմ խաղերին։

2016 թվականի Ֆելիպեն ընդգրկվել հավաքականի հայտացուցակում՝ հինգերորդ անգամ մասնակցելու Ամերիկայի գավաթի խաղարկությանը։ Մրցաշարում նա խաղացել է Բոլիվիայի և Արգենտինայի հավաքականների դեմ։

2018 թվականի մայիսին Ֆելիպե Բալոյն ընդգրկվել է Պանամայի հավաքականի հայտացուցակում՝ մասնակցելու նույն թվականին Ռուսաստանում անցկացվող աշխարհի առաջնությանը։ Հունիսի 24-ին Ֆելիպեն Անգլիայի դեմ խաղում դարձել է գոլի հեղինակ, որը նորամուտային է եղել Պանամայի համար։ Սակայն այդ խաղում նրանք կրել են ջախջախիչ պարտություն. խաղն ավարտվել է 6:1 հաշվով։

### Գոլերը Պանամայի հավաքականի կազմում

| # | Ամսաթիվ | Վայր | Հակառակորդ | Հաշիվ | Արդյունք | Մրցաշար |
| --- | --- | --- | --- | --- | --- | --- |
| 01. | Նոյեմբերի 18, 2004 թվական | Ռոմմել Ֆերնանդես, Պանամա, Պանամա | Սալվադոր Սալվադոր | **2**:0 | **3**:0 | 2006 թվականի աշխարհի առաջնության որակավորման փուլ |
| 02. | Փետրվարի 16, 2007 թվական | Կուսկատլեն, Սան-Սալվադոր, Սալվադոր | Գվատեմալա Գվատեմալա | **2**:0 | **2**:0 | Կենտրոնական Ամերիկայի ազգերի գավաթ 2007 |
| 03. | Մարտի 29-ի, 2016 թվական | Ռոմմել Ֆերնանդես, Պանամա, Պանամա | Հայիթի Հայիթի | **1**:0 | **1**:0 | 2018 թվականի աշխարհի առաջնության որակավորման փուլ |

Անձնական կյանք
--------------

Բալոյն ապրում է Մեքսիկայում՝ կնոջ և երկու երեխաների հետ։ Նրա երկու ընկերները՝ Գաբրիել Գոմեսը և Բլաս Պերեսը, նույնպես հանդես են գալիս ազգային հավաքականում։

Ձեռքբերումներ
-------------

**Ակումբային**

Բրազիլիա **Ատլետիկո Պարանաենսե**

* 01 1st Պարանաենսեի լիգա – 2005

Մեքսիկա **«Մոնտերրեյ»**

* 01 1st Մեքսիկայի ֆուտբոլի առաջնություն – Ապերտուրա 2009

Մեքսիկա **«Սանտոս Լագունա»**

* 01 1st Մեքսիկայի ֆուտբոլի առաջնություն – Կլաուսուրա 2012

**Միջազգային**

Պանամա **Պանամա**

* 02 2nd ԿՈՆԿԱԿԱՖ ոսկե գավաթ – 2015

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Felipe Baloy Move to Santos Laguna in december 17 of 2009 Արխիվացված 2008-04-30 Wayback Machine
4. ↑  Baloy fichó con Santos
5. ↑  Baloy nuevo jugador de Santos Արխիվացված 2010-02-22 Wayback Machine
6. ↑  Player stats in mediotiempo.com Արխիվացված 2012-06-14 Wayback Machine
7. ↑  «Սանտոս Լագունա VS. Մոնարկաս Մորելիա 3:2» (անգլերեն). soccerway.com. 2010 թ․ հունվարի 17.
8. ↑  «Սանտոս Լագունա VS. Նեկակսա 2:1» (անգլերեն). soccerway.com. 2010 թ․ սեպտեմբերի 19.
9. ↑  «Մոնարկաս Մորելիա VS. Կերետարո 0:1» (անգլերեն). soccerway.com. 2014 թ․ հունվարի 4.
10. ↑  «Ատլաս VS. Պուեբլա 2:1» (անգլերեն). soccerway.com. 2015 թ․ օգոստոսի 16.
11. ↑  «Պաչուկա VS. Ատլաս 1:1» (անգլերեն). soccerway.com. 2015 թ․ օգոստոսի 30.
12. ↑  «Օնսե կալդաս VS. Ռիոնեգրո Ագիլաս 1:2» (անգլերեն). soccerway.com. 2016 թ․ հուլիսի 16.
13. ↑  «Չորիլո VS. Տաուրո 1:3» (անգլերեն). soccerway.com. 2017 թ․ փետրվարի 5.
14. ↑  «Դեպորտիվո Սանարատե VS. Մունիսիպալ 2:1» (անգլերեն). soccerway.com. 2017 թ․ օգոստոսի 6.
15. ↑  «Մունիսպալ VS. Անտիգուա 1:1» (անգլերեն). soccerway.com. 2017 թ․ դեկտեմբերի 15.
16. ↑  «Պանամա VS. Սալվադոր 3:0» (անգլերեն). soccerway.com. 2004 թ․ նոյեմբերի 18.
17. ↑  «ԱՄՆ VS. Պանամա 0:0» (անգլերեն). soccerway.com. 2005 թ․ հուլիսի 24.
18. ↑  «Պանամա VS. Տրինիդադ և Տոբագո 2:2» (անգլերեն). soccerway.com. 2005 թ․ հուլիսի 10.
19. ↑  «ՀԱՀ VS. Պանամա 1:1» (անգլերեն). soccerway.com. 2005 թ․ հուլիսի 17.
20. ↑  «ԱՄՆ VS. Պանամա 2:3» (անգլերեն). soccerway.com. 2005 թ․ հուլիսի 21.
21. ↑  «Պանամա VS. Հոնդուրաս 3:2» (անգլերեն). soccerway.com. 2007 թ․ հունիսի 8.
22. ↑  «Պանամա VS. Կուբա 2:2» (անգլերեն). soccerway.com. 2007 թ․ հունիսի 10.
23. ↑  «Մեքսիկա VS. Պանամա 1:0» (անգլերեն). soccerway.com. 2007 թ․ հունիսի 13.
24. ↑  «ԱՄՆ VS. Պանամա 2:1» (անգլերեն). soccerway.com. 2007 թ․ հունիսի 16.
25. ↑  «Պանամա VS. Գվադելուպա 1:2» (անգլերեն). soccerway.com. 2009 թ․ հուլիսի 5.
26. ↑  «Մեքսիկա VS. Պանամա 1:1» (անգլերեն). soccerway.com. 2009 թ․ հուլիսի 10.
27. ↑  «ԱՄՆ VS. Պանամա 2:1» (անգլերեն). soccerway.com. 2009 թ․ հուլիսի 19.
28. ↑  «Պանամա VS. Գվադելուպա 3:2» (անգլերեն). soccerway.com. 2011 թ․ հունիսի 8.
29. ↑  «Կանադա VS. Պանամա 1:1» (անգլերեն). soccerway.com. 2011 թ․ հունիսի 15.
30. ↑  «Պանամա VS. Սալվադոր 1:1» (անգլերեն). soccerway.com. 2011 թ․ հունիսի 20.
31. ↑  «ԱՄՆ VS. Պանամա 1:2» (անգլերեն). soccerway.com. 2011 թ․ հունիսի 12.
32. ↑  «ԱՄՆ VS. Պանամա 1:0» (անգլերեն). soccerway.com. 2011 թ․ հունիսի 23.
33. ↑  «Պանամա VS. Բոլիվիա 2:1» (անգլերեն). soccerway.com. 2016 թ․ հունիսի 7.
34. ↑  «Արգենտինա VS. Պանամա 5:0» (անգլերեն). soccerway.com. 2016 թ․ հունիսի 11.
35. ↑  «Revealed: Every World Cup 2018 squad - 23-man & preliminary lists & when will they be announced? - Goal.com».
36. ↑  «Panama score their first ever FIFA World Cup goal (VIDEO)». *FOX Sports* (ամերիկյան անգլերեն). Վերցված է 2018 թ․ հունիսի 24-ին.
37. ↑  Futterman, Kevin Draper and Matthew. «England Advances in World Cup after Rout of Panama» (անգլերեն). Վերցված է 2018 թ․ հունիսի 24-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիաստի էջը goal.com կայքում Արխիվացված 2013-05-19 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆելիպե Բալոյ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ · Internet Movie Database |

 |